Fregatten har høsten 2019 gjennomført sjøprøver og testing av utstyr i Østersjøen og Barentshavet. Det russiske forsvarsministeriet meldte på sin hjemmeside 18. desember 2019 at ulike enheter fra Russlands luft- og missilforsvar og Nordflåtens luftforsvarsstyrker i nærmeste fremtid skulle teste radioteknisk utstyr på den nye fregatten «Admiral Kasatonov» i Barentshavet. Aktiviteten ses i sammenheng med rapporteringer om elektroniske forstyrrelser i Finnmark i samme periode.